B4U-ACT

B4U-ACT (le acronymo in anglese representa un joco de parolas con le phrase "ante que tu age") es un organisation statunitense sin scopo lucrative con sede in Maryland, fundate in 2003 e formate per diverse professionales accreditate e voluntari del salute mental, alcunos  auto-identificate como pedophilos,Goode, Sarah. Understanding and Addressing Adult Sexual Attraction to Children: A Study of Paedophiles in Contemporary Society. London: Taylor & Francis, 2009, p. 186. . cuje scopo principal es adjutar psychologica- e emotionalmente le personas attrahite sexualmente per infantes.About Us  (in anglese) Sito official de B4U-ACT. 

Basante se super un philosophia humanitari e con un approche medic renovator, le professionales qui forma le organisation non considera le pedophilos (parola que le organisation prefere evitar pro referer se a iste personas) como malades, pervertitos o criminales, ma como esseres human integre, respectabile e capace de contribuer honestemente al societate. Desde iste perspectiva, lor clientes son semper tractate con delicatessa e sin prejudicios.Principles and Perspectives of Practice  (in anglese) Sito official de B4U-ACT.   

Inter su activitates, B4U-ACT da conferentias pro educar le professionales del salute mental concernente le approches adequate pro tractar le pedophilos e organisa seminarios, unic in su genere, in que le personas attrahite sexualmente e emotionalmente per le infantes pote dialogar e debatter  super un pede de equalitate, respecto e comprension con psychiatros e altere specialistas que sole tractar o investigar le thema. In iste seminarios on discute super le problemas e suffrentias causate per le prejudicios e le stigmatisation social verso iste personas e principalmente super le maniera de attinger que illes pote viver dignemente.Mental Health Group Looks to Remove Stigma From Pedophilia (in anglese) FoxNews.com, 2011-08-24.

 Referentias 

 Ligamines externe 
  B4U-ACT Sito official.
  Attempts to Normalize & Decriminalize Pedophilia The David Pakman Show, FoxNews (YouTube).

Categoria:Movimento pedophile
Categoria:Pedophilia